stanford-oval/wikipedia huggingface dataset:
มัสยิดอัลฮากิม

| มัสยิดอัลฮากิม |
| --- | --- |
مسجد الحاكم   Masjid al-Ḥākim
ลานภายในมัสยิด
ศาสนา
ศาสนา: อิสลาม
ภูมิภาค: ไคโร
สถานะ: เปิดใช้งาน
ที่ตั้ง
ที่ตั้ง: ถนนอัลมุอิซซ์
ประเทศ: ประเทศอียิปต์
ที่ตั้งในไคโร
พิกัดภูมิศาสตร์: 30°03′16″N 31°15′50″E﻿ / ﻿30.05444°N 31.26389°E﻿ / 30.05444; 31.26389
สถาปัตยกรรม
ประเภท: มัสยิด
รูปแบบ: ฟาฏิมียะฮ์
ผู้ก่อตั้ง: อัลอะซีซ บิลลาฮ์, อัลฮากิม บิอัมริลลาฮ์
ลงเสาเข็ม: ค.ศ. 990
เสร็จสมบูรณ์: ค.ศ. 1013
ลักษณะจำเพาะ
โดม: 1
หอคอย: 2
มัสยิดอัลฮากิม (อาหรับ: مسجد الحاكم) มีอีกชื่อว่า อัลอันวัร (อาหรับ: الانور, แปลตรงตัว 'ความสว่างไสว') เป็นมัสยิดเชิงประวัติศาสตร์ในไคโร ประเทศอียิปต์ ตั้งชื่อตามอัลฮากิม บิอัมริลลาฮ์ (ค.ศ. 985–1021) เคาะลีฟะฮ์องค์ที่ 6 แห่งรัฐเคาะลีฟะฮ์ฟาฏิมียะฮ์และอิมามอิสมาอีลียะฮ์คนที่ 16 การก่อสร้างมัสยิดในตอนแรกเริ่มต้นโดยเคาะลีฟะฮ์อัลอะซีซ พระราชโอรสในอัลมุอิซซ์และพระราชบิดาในอัลฮากิมเมื่อ ค.ศ. 990 และแล้วเสร็จโดยอัลฮากิมใน ค.ศ. 1013 จึงเป็นที่มาของชื่อมัสยิด
มัสยิดนี้ตั้งอยู่ในย่านกอฮิเราะฮ์อัลมุอิซซ์ทางฝั่งตะวันออกของถนนอัลมุอิซซ์ และอยู่ทางตอนใต้ของบาบุลฟุตูห์ (ประตูเมืองทางเหนือ) หลังก่อสร้างหลายศตวรรษ มัสยิดมักถูกละเลยและเปลี่ยนไปใช้ในจุดประสงค์อื่น จนในที่สุดก็พังทลายลงมา ใน ค.ศ. 1980 กลุ่มดาวูดีโบห์ราทำการบูรณะและก่อสร้างมัสยิดครั้งใหญ่ใหม่จนแล้วเสร็จ และเปิดใช้งานอีกครั้ง
ข้อมูล

Syedna Mufaddal Saifuddin, Shukr Niʿam Aṣhāb al-Barakāt. Aljamea-tus-Saifiyah Publications, Mumbai, India, 2017
Aljamea-tus-Saifiyah, Al-Jāmiʿ al-Anwar: The Luminous Masjid. Middlesex, UK, 2016
Aliasger Madraswala, The Iḥyāʾ of al-Jāmiʿ al-Anwar: Religious Values in the Restoration of Sacred Islamic Monuments. PhD dissertation at Oxford Brookes University, Oxford, UK, 2020
ธีรพล นพรัมภา

| ธีรพล นพรัมภา |
| --- | --- |

เลขาธิการนายกรัฐมนตรี
ดำรงตำแหน่ง 8 กุมภาพันธ์ พ.ศ. 2551 – 18 กันยายน พ.ศ. 2551
นายกรัฐมนตรี: สมัคร สุนทรเวช
ก่อนหน้า: พงษ์เทพ เทศประทีป
ถัดไป: ชูศักดิ์ ศิรินิล
 
ข้อมูลส่วนบุคคล
เกิด: 30 พฤศจิกายน พ.ศ. 2492 (75 ปี)
คู่สมรส: ปรางทิพย์ นพรัมภา

ธีรพล นพรัมภา (เกิด 30 พฤศจิกายน พ.ศ. 2492) อดีตเลขาธิการนายกรัฐมนตรี สมัยรัฐบาลสมัคร สุนทรเวช และอดีตปลัดเมืองพัทยา เป็น 1 ใน 4 ของแก๊งออฟโฟร์ในพรรคพลังประชาชน
ประวัติ

นายธีรพล นพรัมภา เกิดวันที่ 30 พฤศจิกายน พ.ศ. 2492 จบการศึกษาระดับปริญญาตรีจากคณะวิศวกรรมศาสตร์ จุฬาลงกรณ์มหาวิทยาลัย เมื่อปี พ.ศ. 2510 (รุ่นเดียวกับ สหัส บัณฑิตกุล) และ วิศวกรรมศาสตรมหาบัณฑิต (เครื่องกล) ด้านชีวิตครอบครัว สมรสกับนางปรางทิพย์ นพรัมภา
การทำงาน

ธีรพล นพรัมภา เริ่มทำงานเป็นวิศวกรในบริษัท Caudil Rowlett Scott Corp. และเป็นผู้จัดการในบริษัทเอกชนอีกหลายแห่ง อาทิ บริษัท สยามกลการ, บริษัท ชลประทานคอนกรีต ต่อมาในปี พ.ศ. 2533 จึงได้ดำรงตำแหน่งปลัดเมืองคนแรกของเมืองพัทยา และในปี พ.ศ. 2543 นายสมัคร  สุนทรเวช ได้รับตำแหน่งผู้ว่าราชการกรุงเทพมหานคร ทำให้นายธีรพล นพรัมภา ซึ่งมีความสนิทสนมกับนายสมัคร ได้เข้ามารับตำแหน่งผู้ช่วยเลขานุการผู้ว่าราชการกรุงเทพมหานคร โดยทำหน้าที่เป็นเลขานุการของนายสหัส บัณฑิตกุล รองผู้ว่าราชการกรุงเทพมหานครฝ่ายการโยธา หลังจากหมดวาระดังกล่าว จึงได้หันไปประกอบธุรกิจ เป็นผู้ถือหุ้นใหญ่อันดับ 4 ในบริษัท ศิครินทร์ จำกัด (มหาชน) ผู้บริหารโรงพยาบาลศิครินทร์ ถนนศรีนครินทร์ บางนา
ในปี พ.ศ. 2551 นายธีรพล นพรัมภา จึงได้กลับเข้ามาสู่งานการเมืองอีกครั้งโดยการรับตำแหน่งเป็นเลขาธิการนายกรัฐมนตรี ในรัฐบาลของนายสมัคร สุนทรเวช และถูกเปิดเผยจากสมาชิกสภาผู้แทนราษฎร กลุ่มอีสานพัฒนา ว่าเป็นหนึ่งในสมาชิกแก๊งออฟโฟร์ของพรรค
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
แหล่งข้อมูลอื่น

เว็บไซต์รัฐบาลไทย
www.kanmuang.org[ลิงก์เสีย]
เทศบาลนครหาดใหญ่

บทความนี้เกี่ยวกับเทศบาลนคร สำหรับความหมายอื่น ดูที่ หาดใหญ่ (แก้ความกำกวม)
| เทศบาลนครหาดใหญ่ |
| --- | --- |
เทศบาลนคร
ทิวทัศน์เทศบาลนครหาดใหญ่มองจากเขาคอหงส์ พ.ศ. 2563
   ตรา
สมญา: เมืองหาดใหญ่
คำขวัญ: มหานครแห่งการค้า นำพาความศิวิไลซ์ หาดใหญ่แดนสันติสุข
ทน.หาดใหญ่ที่ตั้งของเทศบาลนครหาดใหญ่แสดงแผนที่จังหวัดสงขลาทน.หาดใหญ่ทน.หาดใหญ่ (ประเทศไทย)แสดงแผนที่ประเทศไทย
พิกัด: 7°1′N 100°28′E﻿ / ﻿7.017°N 100.467°E﻿ / 7.017; 100.467
ประเทศ:  ไทย
จังหวัด: สงขลา
อำเภอ: หาดใหญ่
การปกครอง
 • นายกเทศมนตรี: พล.ต.ท.สาคร ทองมุณี
พื้นที่
 • ทั้งหมด: 21 ตร.กม. (8 ตร.ไมล์)
ประชากร (2560)
 • ทั้งหมด: 159,233 คน
 • ความหนาแน่น: 7,582.52 คน/ตร.กม. (19,638.6 คน/ตร.ไมล์)
รหัส อปท.: 03901101
ที่อยู่ สำนักงาน: สำนักงานเทศบาลนครหาดใหญ่  เลขที่ 445 ถนนเพชรเกษม ตำบลหาดใหญ่ อำเภอหาดใหญ่ จังหวัดสงขลา 90110
โทรศัพท์: 0 7420 0000
โทรสาร: 0 7423 5536
เว็บไซต์: hatyaicity.go.th
 ส่วนหนึ่งของสารานุกรมประเทศไทย
หาดใหญ่ เป็นเทศบาลนครที่ตั้งอยู่ในอำเภอหาดใหญ่ จังหวัดสงขลา หาดใหญ่ถือได้ว่าเป็นเมืองที่ใหญ่ที่สุดในภาคใต้ ครั้งหนึ่งเคยเป็น ศูนย์กลางทางเศรษฐกิจ การค้า และการขนส่งที่สำคัญของภาคใต้ และเป็นเทศบาลนครที่มีประชากรมากเป็นอันดับ 4 ของประเทศไทย รองจากเทศบาลนครนนทบุรี เทศบาลนครปากเกร็ด และเทศบาลนครเจ้าพระยาสุรศักดิ์ หาดใหญ่ได้รับการยกฐานะเป็นเทศบาลนครหาดใหญ่เมื่อวันที่ 25 กันยายน พ.ศ. 2538 มีพื้นที่ในเขตเทศบาล 21 ตารางกิโลเมตร ครอบคลุมพื้นที่ตำบลหาดใหญ่ทั้งตำบล มีประชากรใน พ.ศ. 2560 จำนวน 159,233 คน
ในช่วง 3-4 ทศวรรษที่ผ่านมา หาดใหญ่มีการพัฒนาจนได้รับฉายาว่า "นครปารีสแห่งภาคใต้ของประเทศไทย", "นครที่ไม่มีวันหลับ", "เมืองหลวงของภาคใต้", "นครแห่งความสุข" หรือ "สันติสุขแดนการค้า" แต่ด้วยความท้าทายในหลายมิติไม่ว่าจะเศรษฐกิจ การเมือง ความเปลี่ยนแปลงของประชากร คำเรียกของหาดใหญ่ที่ถูกพูดถึงมากในช่วงหลัง คือ "เมืองที่ตายแล้ว"อย่างไรก็ตามทุกมหานครย่อมมีช่วงขาขึ้นและอุปสรรคขาลงและการผงาดขึ้นขึ้นอีกครั้ง หาดใหญ่ก็เช่นกัน
ประวัติ > ยุคสุขาภิบาลหาดใหญ่

หาดใหญ่ เป็นชื่อรวมของหมู่บ้านโคกเสม็ดชุนและบ้านหาดใหญ่ เดิมดินแดนหาดใหญ่เป็นเนินสูง มีผู้คนอาศัยอยู่ไม่มากนัก การคมนาคมไม่สะดวก เป็นป่าต้นเสม็ดชุน โดยทั่วไปชาวบ้านจึงเรียกว่า บ้านโคกเสม็ดชุน เมื่อทางการได้ตัดทางรถไฟมาถึงท้องถิ่นนี้ จึงมีประชาชนอพยพมาตั้งหลักแหล่งทำมาหากินและเพิ่มมากขึ้นเป็นลำดับ สมัยนั้นชุมทางรถไฟอยู่ที่สถานีรถไฟอู่ตะเภา (ด้านเหนือของสถานีรถไฟหาดใหญ่ ในปัจจุบันเป็นเพียงที่หยุดรถไฟ) เนื่องจากสถานีอู่ตะเภาเป็นที่ลุ่ม น้ำท่วมเป็นประจำ ทางการรถไฟจึงได้ย้ายสถานีมาอยู่ที่สถานีรถไฟชุมทางหาดใหญ่ ประชาชนได้ทยอยย้ายบ้านเรือนมาสร้างตามบริเวณสถานีนั่นเอง ฉะนั้นอาจกล่าวได้ว่ากิจการรถไฟมีบทบาทต่อการขยับขยายและความเจริญก้าวหน้าของนครหาดใหญ่ตลอดมา
ต่อมาได้มีผู้เห็นการไกลกล่าวว่าบริเวณสถานีรถไฟหาดใหญ่นี้ ต่อไปภายหน้าจะต้องเจริญก้าวหน้าอย่างแน่นอน จึงได้มีการจับจองและซื้อที่ดินแปลงใหญ่จากราษฏรพื้นบ้าน ในที่สุด พ.ศ. 2471 หาดใหญ่จึงมีฐานะเป็นสุขาภิบาล ซึ่งประกาศใช้พระราชบัญญัติสุขาภิบาลเมื่อวันที่ 29 กรกฎาคม พ.ศ. 2471 ตามประกาศในราชกิจจานุเบกษา ลงวันที่ 29 กรกฎาคม พ.ศ. 2471
ประวัติ > ยุคเทศบาลตำบลหาดใหญ่

ต่อมาสุขาภิบาลแห่งนี้เจริญขึ้น มีพลเมืองหนาแน่นขึ้น และมีกิจการเจริญก้าวหน้า กระทรวงมหาดไทยจึงได้ประกาศพระราชกฤษฎีกายกฐานะเป็น เทศบาลตำบลหาดใหญ่ เมื่อวันที่ 10 ธันวาคม พ.ศ. 2478 ซึ่งในขณะนั้นมีเนื้อที่ประมาณ 5 ตารางกิโลเมตร ประชากรประมาณ 5,000 คน รวมถึงมีรายได้ประมาณ 60,000 บาท
ประวัติ > ยุคเทศบาลเมืองหาดใหญ่

เมื่อประชากรในเขตเทศบาลมีมากขึ้น พร้อมทั้งกิจการได้เจริญขึ้น จึงได้มีพระราชกฤษฎีกายกฐานะเทศบาล และมีพระราชกฤษฎีกายกฐานะเทศบาลตำบลหาดใหญ่เป็น เทศบาลเมืองหาดใหญ่ เมื่อวันที่ 16 มีนาคม พ.ศ. 2492 ตามประกาศในราชกิจจานุเบกษา ลงวันที่ 15 มีนาคม พ.ศ. 2492 ซึ่งในขณะนั้นมีเนื้อที่ประมาณ 5 ตารางกิโลเมตรเช่นเดิม แต่มีประชากรเพิ่มมากขึ้นเป็นประมาณ 19,425 คน มีรายได้ 374,523.33 บาท
เมื่อท้องที่ในเขตเทศบาลเจริญและมีประชากรอยู่หนาแน่นเพิ่มปริมาณมากขึ้น กระทรวงมหาดไทยจึงได้เปลี่ยนแปลงเขตเทศบาลเมืองหาดใหญ่ จากเนื้อที่ 8 ตารางกิโลเมตร เพิ่มขึ้นอีก 13 ตารางกิโลเมตร รวมเป็นเนื้อที่ทั้งหมด 21 ตารางกิโลเมตร เมื่อวันที่ 13 เมษายน พ.ศ. 2520 ตามราชกิจจานุเบกษา ลงวันที่ 12 เมษายน พ.ศ. 2520 ในขณะนั้นมีประชากร 68,142 คน มีรายได้ 49,774,558.78 บาท นับได้ว่าเทศบาลเมืองหาดใหญ่เป็นเทศบาลชั้น 1 มีความเจริญก้าวหน้าทั้งทางด้านเศรษฐกิจและสังคมอย่างมาก
ประวัติ > ยุคเทศบาลนครหาดใหญ่

หาดใหญ่ยังเป็นศูนย์กลางการคมนาคมทางบก และทางอากาศ ท่าอากาศยานนานาชาติหาดใหญ่อยู่ห่างจากตัวเมืองประมาณ 8 กิโลเมตร หาดใหญ่ยังเป็นชุมทางรถไฟ และศูนย์กลางทางด้านคมนาคม และด้วยศักยภาพที่โดดเด่น และถึงพร้อมด้วยคุณลักษณะรวมไปถึงวิสัยทัศน์ที่ก้าวไกลของผู้บริหาร ทำให้เทศบาลเมืองหาดใหญ่ได้ยกฐานะเป็น เทศบาลนครหาดใหญ่ ตามประกาศราชกิจจานุเบกษา ฉบับกฤษฎีกา เล่มที่ 112 ตอนที่ 40 ก ลงวันที่ 24 กันยายน พ.ศ. 2538 โดยมีผลบังคับใช้ ตั้งแต่วันที่ 25 กันยายน พ.ศ. 2538 ซึ่งปัจจุบัน เทศบาลนครหาดใหญ่มีพื้นที่ทั้งหมด 21 ตารางกิโลเมตร
ภูมิศาสตร์

ทัศนียภาพเทศบาลนครหาดใหญ่และบางส่วนในเทศบาลเมืองคอหงส์ ใน พ.ศ. 2563
เขตการปกครอง

ชุมชนในเขตเทศบาลนครหาดใหญ่ แบ่งตามเขตเลือกตั้ง
เศรษฐกิจ

หาดใหญ่เป็นศูนย์กลางทางธุรกิจการค้าและการบริการของภาคใต้ ประชาชนส่วนใหญ่ประกอบอาชีพพาณิชยกรรม (รองรับกิจกรรมการท่องเที่ยว) และอุตสาหกรรม ได้แก่ อาชีพค้าขาย ธุรกิจบริการ และเป็นลูกจ้างในสถานประกอบการ ลักษณะของเมืองมีขนาดกระชับตัวมาก มีศูนย์กลางเมืองกว้างประมาณ 1 กิโลเมตร ยาวประมาณ 4 กิโลเมตร ตั้งอยู่ประชิดทางรถไฟ สภาพเมืองขยายตัวออกไปทางทิศตะวันออก ลักษณะของอาคารสิ่งปลูกสร้างส่วนใหญ่มีลักษณะเป็นตึกแถวพาณิชย์ชั้นล่างและอยู่อาศัยชั้นบน อาคารลักษณะเดี่ยวมีน้อยและกระจายตัวอยู่ประปราย จำนวนอาคารสถานประกอบการต่างๆ ดังนี้
สถานที่จำหน่ายอาหาร (ตาม พ.ร.บ.สาธารณสุข) 1,600 แห่ง
สถานบริการ (ตาม พ.ร.บ.สถานบริการ) 239 แห่ง
โรงพยาบาล และสถานีอนามัย 7 แห่ง
โรงแรม 96 แห่ง
โรงภาพยนตร์ 3 แห่ง จากเดิม 6 แห่ง (นับโรบินสัน โอเดียน และ ลีการ์เด้นส์ ซึ่งโรงหนังปัจจุบันมิได้เปิดให้บริการ)
มูลนิธิจีน 13 แห่ง
เศรษฐกิจ > การท่องเที่ยว

สถานที่ท่องเที่ยวในหาดใหญ่ ที่เป็นที่นิยมของนักท่องเที่ยวทั้งชาวไทยและต่างชาติ ได้แก่
ศาลเจ้ามูลนิธิมิตรภาพสามัคคี (ท่งเซียเซี่ยงตึ้ง) ตั้งอยู่บนถนนศุภสารรังสรรค์ ภายในมูลนิธิมิตรภาพสามัคคี ถือเป็นหนึ่งในสถานที่สำคัญที่สุดแห่งหนึ่งของคนไทยเชื้อสายจีนหาดใหญ่และนักท่องเที่ยวเชื้อสายจีนเข้ามากราบไหว้
วัดหาดใหญ่ใน ตั้งอยู่บนถนนเพชรเกษม ใกล้สะพานคลองอู่ตะเภา มีพระนอนขนาดใหญ่ คือ พระพุทธหัตถมงคล ซึ่งมีผู้นิยมเดินทางมานมัสการจำนวนมาก
สวนสาธารณะเทศบาลนครหาดใหญ่ ตั้งอยู่ถนนกาญจนวนิช เป็นสถานที่พักผ่อนหย่อนใจของชาวหาดใหญ่และนักท่องเที่ยว ภายในเป็นที่ประดิษฐานพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว ท้าวมหาพรหม พระพุทธมงคลมหาราช พระโพธิสัตว์กวนอิมหยก และจุดชมวิวอีกหลายจุดที่สามารถชมเมืองหาดใหญ่ได้ทั้งกลางวันและกลางคืน
ตลาดกิมหยง เป็นตลาดเก่าที่มีมาตั้งแต่สมัยเริ่มก่อตั้งเมืองหาดใหญ่ มีสินค้าราคาถูก ทั้งผลไม้และของใช้ต่างๆเพื่อเป็นของขวัญและของฝากช่วงเทศกาล
ตลาดสันติสุข เป็นแหล่งรวมสินค้าราคาถูกมากมายจนขึ้นชื่อว่าเป็น Shopping Paradise เปิดกิจการมาจนถึงปัจจุบัน เป็นสถานที่สะท้อนบรรยากาศการค้าขายของคนหาดใหญ่อย่างแท้จริง
ประชากร

| ปี | ประชากร | ±% |
| --- | --- | --- |
|  2537  | 152,438 | —     |
|  2540  | 155,260 | +1.9% |
|  2543  | 157,022 | +1.1% |
|  2546  | 160,669 | +2.3% |
|  2549  | 156,723 | −2.5% |
|  2552  | 157,604 | +0.6% |
|  2555  | 157,917 | +0.2% |
|  2558  | 159,687 | +1.1% |
กรมการปกครอง กระทรวงมหาดไทย
เทศบาลนครหาดใหญ่มีประชากรทั้งสิ้น 158,218 คน เป็นชาย 73,701 คน หญิง 84,517 คน จำนวนบ้าน 58,434 หลัง (ข้อมูล ณ มิถุนายน พ.ศ. 2555) แบ่งเป็น 101 ชุมชน ความหนาแน่นของประชากร 7,529 คนต่อตารางกิโลเมตร (บริเวณกลางเมืองความหนาแน่นถึง 20,000 คนต่อตารางกิโลเมตร) ประชากรส่วนใหญ่เป็นคนท้องถิ่นและอพยพมาจากจังหวัดใกล้เคียง ส่วนใหญ่นับถือศาสนาพุทธ รองลงมาคือศาสนาอิสลาม (ร้อยละ 10 ของประชากร)
การคมนาคม

นครหาดใหญ่มีโครงสร้างพื้นฐานค่อนข้างสมบูรณ์สามารถเชื่อมโยงกับจังหวัดต่าง ๆ เป็นเมืองหลักของภาคใต้ เป็นศูนย์กลางการพาณิชย์ อุตสาหกรรมและการคมนาคม จึงมีเส้นทางคมนาคมหลักทั้งทางรถยนต์ รถไฟ และทางอากาศ มีทางหลวงแผ่นดิน ทางหลวงจังหวัด และเส้นทางมาตรฐานหลายสาย ทำให้การเดินทางติดต่อภายในจังหวัด การเดินทางสู่จังหวัดใกล้เคียง และกรุงเทพมหานคร เป็นไปด้วยความสะดวกได้ทั้งภายในภูมิภาค และนานาชาติ
การคมนาคม > ทางถนน

จากกรุงเทพมหานครถึงนครหาดใหญ่ ประมาณ 925 กิโลเมตร มีการคมนาคมโดยทางหลวงแผ่นดิน คือ
ทางหลวงแผ่นดินหมายเลข 4 หรือ ถนนเพชรเกษม จากกรุงเทพมหานคร เข้าแยกปฐมพร จังหวัดชุมพร ผ่านจังหวัดระนอง–จังหวัดพังงา–จังหวัดกระบี่–จังหวัดตรัง–จังหวัดพัทลุง–อำเภอหาดใหญ่–อำเภอสะเดา
ทางหลวงแผ่นดินหมายเลข 41 จากอำเภอเมืองชุมพร ผ่านอำเภอทุ่งสง มาบรรจบทางหลวงแผ่นดินหมายเลข 4 ที่จังหวัดพัทลุง
ทางหลวงแผ่นดินหมายเลข 43 จากอำเภอรัตภูมิ–อำเภอหาดใหญ่-อำเภอนาหม่อม–อำเภอจะนะ
ทางหลวงแผ่นดินหมายเลข 406 จากอำเภอรัตภูมิ (สามแยกท่าชะมวง)–จังหวัดสตูล
ทางหลวงแผ่นดินหมายเลข 407 หรือ ถนนกาญจนวาณิช จาก อำเภอเมืองสงขลา–อำเภอหาดใหญ่–อำเภอสะเดา
ทางหลวงแผ่นดินหมายเลข 414 หรือ ถนนลพบุรีราเมศวร์ จาก แยกน้ำกระจาย อำเภอเมืองสงขลา–อำเภอหาดใหญ่ ไปบรรจบทางหลวงแผ่นดินหมายเลข 43
ทางหลวงแผ่นดินหมายเลข 4135 จากสามแยกโคกเมา–ท่าอากาศยานหาดใหญ่
การคมนาคม > ทางราง

สถานีรถไฟชุมทางหาดใหญ่ ยังคงมีบทบาทสำคัญในการเชื่อมโยงระหว่างอำเภอหาดใหญ่กับกรุงเทพมหานคร และจังหวัดอื่น อีกทั้งยังสามารถเชื่อมโยงไปถึงประเทศมาเลเซียได้ โดยชุมทางรถไฟหาดใหญ่เป็นชุมทางรถไฟที่ใหญ่ที่สุดของภาคใต้ เส้นทางรถไฟสายใต้เริ่มต้นจากกรุงเทพมหานครลงไปถึงชุมทางหาดใหญ่ ระยะทางยาวประมาณ 945 กิโลเมตร จากนั้นจะแยกเป็น 2 เส้นทาง คือ เส้นทางสายหาดใหญ่–ปาดังเบซาร์ ความยาว 45 กิโลเมตร เชื่อมต่อกับเส้นทางรถไฟของมาเลเซียจนถึงสถานีรถไฟบัตเตอร์เวอร์ธ ส่วนอีกเส้นทางหนึ่งคือ ทางสายหาดใหญ่–อำเภอสุไหงโก-ลก ความยาว 110 กิโลเมตร หาดใหญ่เป็นสถานีชุมทางต่างประเทศแห่งเดียวของประเทศไทยที่เชื่อมไปยังคาบสมุทรมลายูด้วย เป็นสถานีรถไฟที่มีปริมาณผู้ใช้บริการหนาแน่นมากแห่งหนึ่งของประเทศไทย
สำนักงานนโยบายและแผนการขนส่งและจราจร (สนข.) มีโครงการก่อสร้างรถไฟฟ้ารางเดี่ยว (โมโนเรล) ในเขตเทศบาลนครหาดใหญ่ ในอนาคต
โมโนเรล ระยะทาง 12.54 กิโลเมตร ในระยะที่1 (Phase1) จาก คลองหวะ-สถานีขนส่งผู้โดยสารแห่งที่ 2 ตลาดเกษตร รวมทั้งสิ้น 12 สถานี ประกอบด้วย สถานีต้นทาง คลองหวะ-ขนส่งเเห่งที่1-คลองเรียน-มหาวิทยาลัยสงขลานครินทร์-คอหงส์-สามสิบเมตร-หาดใหญ่วิทยาลัย-วงเวียนน้ำพุ-ตลาดกิมหยง-สถานีรถไฟชุมทางหาดใหญ่-หาดใหญ่ใน-สถานีขนส่งแห่งที่2 โดยโครงการได้ผ่านการตรวจสอบรายงานสิ่งแวดล้อม (EIA) จากสำนักงานนโยบายและแผนทรัพยากรธรรมชาติและสิ่งแวดล้อม (สผ.) เรียบร้อยแล้วในปี 2564 เเละกำลังอยู่ระหว่างการตรวจสอบของ สำนักงานคณะกรรมการนโยบายรัฐวิสาหกิจ (สคร.) คาดว่าจะเรียบร้อยภายในปี 2567 เพื่อนำขึ้นเสนอคณะรัฐมนตรีต่อไป
การคมนาคม > ทางอากาศ

ท่าอากาศยานหาดใหญ่ ตั้งอยู่ในเขตตำบลทุ่งตำเสา อำเภอหาดใหญ่ และตำบลคลองหลา อำเภอคลองหอยโข่ง ห่างจากเขตเทศบาลประมาณ 12 กิโลเมตร ทางทิศตะวันตกเฉียงใต้ ได้รับการยกฐานะเป็นท่าอากาศยานนานาชาติ เมื่อเดือนธันวาคม พ.ศ. 2515 มีพื้นที่ประมาณ 4.80 ตารางกิโลเมตร หรือ 3,000 ไร่โดยให้บริการตั้งแต่เวลา 06.00–24.00 น. ท่าอากาศยานนานาชาติหาดใหญ่เป็นท่าอากาศยานที่มีปริมาณการจราจรหนาแน่นมากเป็นอันดับ 6 ของประเทศรองจากท่าอากาศยานนานาชาติสุวรรณภูมิ ท่าอากาศยานนานาชาติดอนเมือง ท่าอากาศยานภูเก็ต ท่าอากาศยานเชียงใหม่ ท่าอากาศยานกระบี่
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ หาดใหญ่
เว็บไซต์เทศบาลนครหาดใหญ่
| ด ค กองค์กรปกครองส่วนท้องถิ่นระดับล่างในจังหวัดสงขลา |
| --- | --- | --- |
| เทศบาลนคร |  สงขลา  หาดใหญ่  |  |
| เทศบาลเมือง |  กำแพงเพชร  เขารูปช้าง  คลองแห  ควนลัง  คอหงส์  ทุ่งตำเสา  บ้านพรุ  ปาดังเบซาร์  ม่วงงาม  สะเดา  สิงหนคร  |  |
| เทศบาลตำบล |  กระแสสินธุ์  กำแพงเพชร  เกาะแต้ว  คลองแงะ  ควนเนียง  คูเต่า  คูหาใต้  โคกม่วง  จะนะ  ชะแล้  เชิงแส  ท่าช้าง  ท่าพระยา  ทุ่งลาน  เทพา  นาทวี  นาทวีนอก  นาทับ  นาสีทอง  น้ำน้อย  บ่อตรุ  บางเหรียง  บ้านนา  บ้านไร่  บ้านหาร  ปริก  ปากแตระ  ปาดัง  พะตง  พะวง  ระโนด  ลำไพล  สทิงพระ  สะบ้าย้อย  สำนักขาม  |  |
| องค์การบริหารส่วนตำบล |  กระดังงา  เกาะยอ  เกาะสะบ้า  เกาะใหญ่  ขุนตัดหวาย  เขาแดง  เขาพระ  เขามีเกียรติ  คลองกวาง  คลองแดน  คลองทราย  คลองเปียะ  คลองรี  คลองหรัง  คลองหลา  คลองหอยโข่ง  คลองอู่ตะเภา  ควนรู  ควนโส  คู  คูขุด  คูหา  แค  จะทิ้งพระ  จะแหน  จะโหนง  ฉลุง  ฉาง  ชิงโค  ชุมพล  ดีหลวง  แดนสงวน  ตลิ่งชัน  ตะเครียะ  ทับช้าง  ท่าข้าม  ท่าชะมวง  ท่าบอน  ท่าประดู่  ท่าโพธิ์  ท่าม่วง  ท่าหมอไทร  ท่าหิน  ทำนบ  ทุ่งขมิ้น  ทุ่งพอ  ทุ่งหมอ  ทุ่งหวัง  ทุ่งใหญ่  เทพา  ธารคีรี  นาหม่อม  นาหมอศรี  นาหว้า  น้ำขาว  บ่อดาน  บ่อแดง  บางกล่ำ  บางเขียด  บ้านขาว  บ้านโหนด  บ้านใหม่  บาโหย  ประกอบ  ปริก  ปลักหนู  ปากบาง  ปากรอ  ป่าขาด  ป่าชิง  เปียน  พะตง  พังยาง  พังลา  พิจิตร  แม่ทอม  ระโนด  ระวะ  รัตภูมิ  รำแดง  โรง  วังใหญ่  วัดขนุน  วัดจันทร์  วัดสน  สนามชัย  สะกอม (อำเภอจะนะ)  สะกอม (อำเภอเทพา)  สะท้อน  สะพานไม้แก่น  สำนักแต้ว  ห้วยลึก  |  |
| ด ค กเทศบาลนครและองค์กรปกครองส่วนท้องถิ่นรูปแบบพิเศษในประเทศไทย |
| --- | --- |
เทศบาลนคร:  เกาะสมุย  ขอนแก่น  เจ้าพระยาสุรศักดิ์  เชียงราย  เชียงใหม่  ตรัง  นครปฐม  นครราชสีมา  นครศรีธรรมราช  นครสวรรค์  นนทบุรี  บุรีรัมย์  ปากเกร็ด  พิษณุโลก  พระนครศรีอยุธยา  ภูเก็ต  แม่สอด  ยะลา  ระยอง  รังสิต  ลำปาง  สกลนคร  สงขลา  สมุทรปราการ  สมุทรสาคร  สุราษฎร์ธานี  หาดใหญ่  แหลมฉบัง  อุดรธานี  อุบลราชธานี  อ้อมน้อย 
อปท. รูปแบบพิเศษ:  กรุงเทพมหานคร  เมืองพัทยา  เชียงใหม่มหานคร (โครงการ) 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่ 
เขตเมืองชั้นในของเทศบาลนครหาดใหญ่ ในปี พ.ศ. 2562
สมาคมหอสมุดประชาชน หาดใหญ่
สำนักงานมูลนิธิมิตรภาพสามัคคี (ท่งเซียเซี่ยงตึ้ง) เป็นสมาคมจีนที่ช่วยเหลือด้านภัยพิบัติและด้านอุบัติเหตุที่ใหญ่ที่สุดในภาคใต้
ศาลเจ้ามูลนิธิมิตรภาพสามัคคี (ท่งเซียเซี่ยงตึ้ง) เป็นศาลเจ้าสำคัญของประชาชนในพื้นที่และนักท่องเที่ยวในตัวเมืองชั้นในหาดใหญ่
วัดฉื่อฉาง เป็นวัดพุทธจีนนิกายมหายานที่สำคัญตั้งอยู่ใกล้กับตลาดกิมหยง
พระพุทธมงคลมหาราช ในสวนสาธารณะเทศบาลนครหาดใหญ่
สถานีรถไฟชุมทางหาดใหญ่ เป็นสถานีรถไฟที่ใหญ่ที่สุดในภาคใต้
ท่าอากาศยานนานาชาติหาดใหญ่ มีปริมาณการจราจรหนาแน่นอันดับ 6 ของประเทศ
บุญมา วงศ์สวรรค์

| บุญมา วงศ์สวรรค์ม> ป.ช., ม.ว.ม., ท.จ.ว. |
| --- | --- |


รัฐมนตรีว่าการกระทรวงการคลัง
ดำรงตำแหน่ง 16 ตุลาคม พ.ศ. 2516 – 30 พฤษภาคม พ.ศ. 2517
นายกรัฐมนตรี: สัญญา ธรรมศักดิ์
ก่อนหน้า: เสริม วินิจฉัยกุล
ถัดไป: สมหมาย ฮุนตระกูล
 
ข้อมูลส่วนบุคคล
เกิด: 7 พฤศจิกายน พ.ศ. 2460
เสียชีวิต: 23 มกราคม พ.ศ. 2542 (81 ปี)
คู่สมรส: คุณหญิงโสภร วงศ์สวรรค์
ลายมือชื่อ: 

บุญมา วงศ์สวรรค์ ราชบัณฑิตกิตติมศักดิ์ เป็นอดีตรัฐมนตรีว่าการกระทรวงการคลัง ในรัฐบาลสัญญา ธรรมศักดิ์ และอดีตปลัดกระทรวงการคลัง
ประวัติ

บุญมา วงศ์สวรรค์ เกิดเมื่อวันที่ 7 พฤศจิกายน พ.ศ. 2460 สำเร็จการศึกษาชั้นมัธยมศึกษาปีที่ 8 จากโรงเรียนสวนกุหลาบวิทยาลัย แล้วไปศึกษาระดับปริญญาตรีที่ประเทศอังกฤษ
ปีพ.ศ. 2486 เริ่มรับราชการครั้งแรกในตำแหน่งอาจารย์ผู้ช่วยโท จุฬาลงกรณ์มหาวิทยาลัย กระทรวงศึกษาธิการ และในปี พ.ศ. 2488 ได้โอนมารับราชการในตำแหน่งหัวหน้ากองสำรวจรายได้
กรมบัญชีกลาง ปี พ.ศ. 2508 ก็ได้รับตำแหน่งปลัดกระทรวงการคลัง จนถึงปี พ.ศ. 2516 ก็ได้รับการแต่งตั้งเป็นรัฐมนตรีว่าการกระทรวงการคลัง ในรัฐบาลนายสัญญา ธรรมศักดิ์
ในปี พ.ศ. 2535 ได้รับพระบรมราชโองการโปรดเกล้าโปรดกระหม่อมแต่งตั้งเป็นราชบัณฑิตกิตติมศักดิ์ สาขาวิชาเศรษฐศาสตร์ทั่วไป
เครื่องราชอิสริยาภรณ์

พ.ศ. 2510 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2506 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2507 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2502 –  เหรียญราชการชายแดน (ช.ด.)
พ.ศ. 2510 –  เหรียญจักรพรรดิมาลา (ร.จ.พ.)
พ.ศ. 2531 –  เหรียญรัตนาภรณ์ รัชกาลที่ 9 ชั้นที่ 2 (ภ.ป.ร.2)
ณิชชา โชคประจักษ์ชัด

| ณิชชา โชคประจักษ์ชัด |
| --- | --- |
ชื่อเกิด: ณิชารีย์ โชคประจักษ์ชัด
ชื่ออื่น: วาววา
เกิด: 19 กรกฎาคม พ.ศ. 2534 (33 ปี) กรุงเทพมหานคร ประเทศไทย
คู่สมรส: เฮนรี่ เลน (2565–ปัจจุบัน)
อาชีพ: นักแสดง นางแบบ
ปีที่แสดง: พ.ศ. 2554–ปัจจุบัน
ผลงานเด่น: กรรณา (กรรณ) – The Sixth Sense สื่อรักสัมผัสหัวใจ (2555)   กรรณา (กรรณ) – The Sixth Sense สื่อรักสัมผัสหัวใจ 2 (2556)   แฟง – บางระจัน (2558)  การะเกด – ลูบคมกามเทพ (2560)   นิ่ม – ร้อยเล่ห์มารยา (2563)  สิริรัศมี – วิมานทราย (2564)  เปลแก้ว –  เพลงบินใบงิ้ว (2565)
สังกัด: สถานีวิทยุโทรทัศน์ไทยทีวีสีช่อง 3 (2555–2563)
ณิชชา โชคประจักษ์ชัด (เกิด 19 กรกฎาคม พ.ศ. 2534) ชื่อเล่น วาววา เป็นนักแสดงและนางแบบชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ มีผลงานที่เป็นที่รู้จักจากละครเรื่อง The Sixth Sense สื่อรักสัมผัสหัวใจ และ บางระจัน
ประวัติ

ณิชารีย์ โชคประจักษ์ชัด ชื่อเล่น วาววา เกิดเมื่อวันศุกร์ ที่ 19 กรกฎาคม พ.ศ. 2534 ที่ย่านเยาวราช เขตสัมพันธวงศ์ กรุงเทพมหานคร ชื่อ วาววา นั้นเป็นชื่อที่มาจากภาษาจีน ซึ่งภาษาจีน เรียกว่า หว่าหวา (娃娃) ที่แปลว่าตุ๊กตา แต่ตัววาววาเป็นจีนแคะจะออกเสียงไม่เหมือนกัน จึงกลายเป็น วาววา ภูมิลำเนาเป็นชาวกรุงเทพมหานครโดยกำเนิด เป็นบุตรของ นายพินิจ โชคประจักษ์ชัด เป็นชาวไทย และ นางสุปรียา วงษ์เคน เป็นชาวไทย ณิชารีย์เป็นพี่สาวคนโต มีพี่น้องทั้งหมด 4 คน เป็นน้องชาย 3 คน และน้องสาว 1 คน
ประวัติ > การศึกษา

ระดับชั้นอนุบาลที่โรงเรียนอนุบาลชุติมา ระดับประถมศึกษาจนถึงมัธยมศึกษาตอนปลายที่โรงเรียนสาธิตมหาวิทยาลัยรามคำแหง และ เคยศึกษา ที่ คณะรัฐศาสตร์ มหาวิทยาลัยรามคำแหง แต่ไม่จบการศึกษา เนื่องจากงานแสดง มีผลกระทบต่อผลการเรียนมาก เคยทำกิจกรรมนอกโรงเรียน เช่น ว่ายน้ำ ตีเทนนิส ยิมนาสติกลีลา บัลเลต์ เป็นต้น จนอายุ 13 ปี ได้เป็นนักกระโดดน้ำเยาวชนทีมชาติ"
ประวัติ > วงการบันเทิง

เริ่มเข้าสู่วงการบันเทิงจากการถ่ายแบบ โฆษณา และ มิวสิควีดีโอ ต่อมาเธอก็ได้รับการสนับสนุนจากโมเดลลิ่งให้เป็นนักแสดง จากนั้นทางโมเดลลิ่งให้มาแคสติ้งกับทางช่อง 3 ณิชารีย์มีผลงานละครเรื่องแรกจากค่ายเวฟทีวี ของปิยวดี มาลีนนท์ เป็นนักแสดงตัวประกอบในละครเรื่อง แววมยุรา จากนั้นเธอมีผลงานสร้างชื่อเสียงจากละครเรื่อง The Sixth Sense สื่อรักสัมผัสหัวใจ ในปี 2558 เธอรับบทเป็น แฟง ในละครเรื่อง บางระจัน คู่กับ พงศกร เมตตาริกานนท์ และปัจจุบันกลับมาพลิกบทบาทเป็นนางร้ายเต็มตัวในละครเรื่อง ร้อยเล่ห์มารยา กับบท นิ่ม ตติยา
ผลงาน > ละครโทรทัศน์

| พ> ศ. | เรื่อง | รับบท | ออกอากาศ |
| --- | --- | --- | --- |
| 2554 |  ละครเรื่อง...ดีดี | ฝ้าย | ไทยพีบีเอส |
| 2555 |  One Way Ticket | วาววา | แชนแนลวี |
| 2555 | แววมยุรา | แป้งร่ำ | ช่อง 3 |
| 2555 | The Sixth Sense สื่อรักสัมผัสหัวใจ | กรรณา เพียงมงคล | ช่อง 3 |
| 2555 | เหนือเมฆ 2 มือปราบจอมขมังเวทย์ | จอมแสง (รับเชิญ) | ช่อง 3 |
| 2556 | The Sixth Sense สื่อรักสัมผัสหัวใจ 2 | กรรณา เพียงมงคล | ช่อง 3 |
| 2556 | รักสุดฤทธิ์ | มณีมันตรา พิชญนันท์ (มาย่า) | ช่อง 3 |
| 2557 | จุดนัดภพ | เก้า | ช่อง 3 |
| 2558 | บางระจัน | แฟง | ช่อง 3 |
| 2559 | คงกระพันนารี | วรมัย (แอร์พอร์ต / หนูนา) | ช่อง 3 |
| 2559 | กุหลาบตัดเพชร | กันยิกา / แมวตาเพชร | ช่อง 3 |
| 2560 | The Cupids บริษัทรักอุตลุด ตอน ลูบคมกามเทพ | การะเกด ศรีรัตนวดี | ช่อง 3 |
| 2561 | ไข่มุกมังกรไฟ | เจนเนตร (เจินลี่จู) | ช่อง 3 |
| 2563 | ร้อยเล่ห์มารยา | ตติยา (นิ่ม) | ช่อง 3 |
| 2564 |  Groovin'On รักนี้ต้องอิมโพรไวส์  | ขวัญ | POPS |
| 2564 | มายาเสน่หา | สวรส / รส | ช่อง 3 |
| 2564 | รักนิรันดร์จันทรา | พริ้งพราว | ช่อง 3 |
| 2564 | วิมานทราย | สิริรัศมี | ช่องวัน |
| 2565 | เพลงบินใบงิ้ว | เปลแก้ว | อมรินทร์ทีวี |
| 2565 |  เล่ห์ลุนตยา | เอละดา | ช่อง 8 |
| 2565 |  ตะลุมรัก ตะลุมบอล | เจนน่า | ช่อง 3 |
| 2566 | Club Friday The Series 14 Love & Belief  ตอน สัญญาณอันตราย | จอย | ช่องวัน |
ผลงาน > ภาพยนตร์

| พ> ศ. | เรื่อง | รับบท | ค่ายหนัง |
| --- | --- | --- | --- |
| 2566 |  The X-Treme Riders ปล้นทะลุไมล์ | ฝัน | เนรมิตรหนังฟิล์ม |
ผลงาน > เพลง

เพลงประกอบละคร The Sixth Sense สื่อรักสัมผัสหัวใจ
เพลง ฉันรู้ว่ายังมีเธอ
เพลง ฝันนำทาง
เพลง พลังที่ซ่อนอยู่
เพลงประกอบละคร The Cupids บริษัทรักอุตลุด
เพลง หัวใจครึ่งดวง ร้องร่วมกับ  จรินทร์พร จุนเกียรติ,คริส หอวัง,พิจักขณา วงศารัตนศิลป์,อารยา เอ ฮาร์เก็ต,ฑิฆัมพร ฤทธิ์ธาอภินันท์,ณัฏฐณิชา ดังวัธนาวณิชย์,กัญญ์ณรัณ วงศ์ขจรไกล
ผลงาน > มิวสิกวิดีโอ

| เพลง | นักร้อง |
| --- | --- |
คนไม่มีหัวใจ: ศุภรุจ เตชะตานนท์
อย่าบอกเขาว่าเราเคยคบกัน: กุลมาศ ลิมปวุฒิวรานนท์
อดทนกับความเหงา: เคลียร์
วันเดียว: วัชรกาญจน์ บัวบาน
ลับหลัง...ทำไม: น้ำชา ชีรณัฐ
หยุดเข็มนาฬิกา...แค่นาทีเดียว: นิว-จิ๋ว
จบไม่พร้อมกัน: อ๊อฟ ปองศักดิ์
ผลงาน > คอนเสิร์ต

2560 LOVE IS IN THE AIR : CHANNEL3 CHARITY CONCERT
รางวัล

| ปี | ผู้มอบรางวัล | สาขาที่เข้าชิง | จากผลงาน | ผลการตัดสิน |
| --- | --- | --- | --- | --- |
| 2556 | ดาราเดลี่ เดอะ เกรท อวอร์ดส์ ครั้งที่ 3 | ดาวรุ่งหญิง ที่สุดแห่งปี | The Sixth Sense สื่อรักสัมผัสหัวใจ | เสนอชื่อเข้าชิง |
| 2558 | Asian Television Awards 2015 | นักแสดงสมทบหญิงยอดเยี่ยม | บางระจัน | เสนอชื่อเข้าชิง |
| 2558 | รางวัลนาฏราช ครั้งที่ 7 | ทีมนักแสดงยอดเยี่ยม | บางระจัน | เสนอชื่อเข้าชิง |
| 2563 | ดารา วาไรตี้ อวอร์ด 2020 | นักแสดงสมทบยอดเยี่ยม | ร้อยเล่ห์มารยา | ชนะ |
| 2563 | คมชัดลึก อวอร์ด ครั้งที่ 17 | นักแสดงสมทบหญิงยอดเยี่ยม | ร้อยเล่ห์มารยา | เสนอชื่อเข้าชิง |
| 2563 | Maya Awards 2021 | ดาราสมทบหญิง ขวัญใจมหาชน | ร้อยเล่ห์มารยา | เสนอชื่อเข้าชิง |
| 2563 | รางวัลนาฏราช ครั้งที่ 12 | นักแสดงสมทบหญิงยอดเยี่ยม | ร้อยเล่ห์มารยา | เสนอชื่อเข้าชิง |
แหล่งข้อมูลอื่น

เฟซบุ๊กแฟนเพจ วาววา
อินสตาแกรม วาววา






​